
REFERAT DE APROBARE A PROIECTULUI DE HOTARÂRE
privind atribuirea în folosință gratuită și încheierea contractului de dare în folosință gratuită a spațiului SAD, situat în Timișoara, Calea Șagului nr.16, către  INSPECTORATUL JUDEȚEAN DE POLIȚIE TIMIȘ pentru desfășurarea activității Secției 3 Poliție Urbană Timișoara
           
	INSPECTORATUL DE POLIȚIE JUDEȚEAN TIMIȘ este o instituție publică cu personalitate juridică și a solicitat prin adresa nr. CCT2021-000098/28.09.2021, atribuirea în folosință gratuită a spațiului SAD, situat în Timișoara, Calea Șagului nr.16, clădire cu etaj în suprafață de 270,27 mp., și curte în suprafață de 402 mp.,  înscris în CF nr. 436578 Timișoara, nr.top 26636, proprietar Primăria Municipiului Timișoara, pentru desfășurarea activității Secției 3 Poliție Urbană Timișoara și este înregistrat în evidența mijloacelor fixe cu nr. inventar 1723.01 Anexă 17232.01 și valoarea de inventar 432.536 lei și Anexa 69.167 lei.
	Solicitarea INSPECTORATUL DE POLIȚIE JUDEȚEAN TIMIȘ, înregistrată cu nr. CCT2021-000098/28.09.2021, a fost analizată în ședința din data de 25.11.2021  a Comisiei de Analiză a Spațiilor cu Altă Destinație decât aceea de locuință, situate în imobile proprietatea Primariei Timișoara precum și în proprietatea Statului Roman, în administrarea Consiliului Local al Municipiului Timișoara înființată prin HCLMT nr.12/26.06.2012 și modificată prin HCLMT nr. 122/13.04.2021. Comisia de Analiză a Spațiilor cu Altă Destinație decât aceea de locuință, organizată în data de 25.11.2021, ora 15,00, a decis atribuirea directă și încheierea contractului de dare în folosință gratuită, pe o perioadă de 5 ani.
	În conformitate cu  art.129 alin.(1) și  (2) lit. c) din Ordonanţa de Urgenţă a Guvernului nr. 57/2019, privind Codul administrativ;
            În temeiul  art. 139 alin 3 lit. g) din Ordonaţa  de Urgenţă a Guvernului  nr. 57/2019, privind Codul administrativ;  
	Având în vedere prevederile legale, apreciem că Proiectul de hotărâre privind atribuirea în folosință gratuită și încheierea contractului de dare în folosință gratuită pentru spațiul SAD, conform Anexa 1, situat în Timișoara, Calea Șagului  nr.16, clădire cu etaj în suprafață de 270,27 mp., și curte în suprafață de 402 mp., înscris în CF nr. 436578 Timișoara, nr.top 26636, proprietar Primăria Municipiului Timișoara, pe o perioadă de 5 ani către INSPECTORATUL JUDEȚEAN DE POLIȚIE TIMIȘ pentru desfășurarea activității Secției 3 Poliție Urbană Timișoara, îndeplinește condițiile pentru a fi supus  dezbaterii și aprobării în plenul Consiliului Local al Municipiului Timișoara .

